Държавен вестник, бр. 65, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й 65
§ 9. В чл. 101, ал. 2 думите “по чл. 9, ал. 1,
т. 1 и 2” се заменят с “по чл. 9, ал. 1, т. 1, 2 и 4”.
§ 10. В чл. 102 се правят следните изменения
и допълнения:
1. Алинеи 3 и 4 се изменят така:
“(3) Лекарите и стоматолозите, работещи в
лечебното заведение при преобразуването му и
извършващи извънболнична помощ, или учре-
дени от тях лечебни заведения сключват нае-
мен договор за помещенията, обзавеждането и
апаратурата с управителните органи на лечеб-
ните заведения.
(4) Управителните органи на лечебните за-
ведения, до които е направено предложение, са
длъжни в срок 15 дни след поискването да склю-
чат наемни договори за помещенията по цени в
размер 10 на сто от наемната цена, определена
от съответния общински съвет по реда на Зако-
на за общинската собственост, а за обзавежда-
нето и апаратурата по цени, равни на месечните
им амортизационни отчисления, съгласно чл. 20
от Закона за счетоводството. Управителните
органи не могат да прекратят едностранно дого-
ворите по ал. 3 при наличие на договор с Наци-
оналната здравноосигурителна каса, освен при
неизпълнение на основните задължения на нае-
мателя. В случай на отказ на управителния ор-
ган да сключи наемния договор, лицата по ал. 3
могат да предявят иск пред районния съд за обя-
вяване на договора за окончателен.”
2. Създават се нови ал. 5 и 6:
“(5) Наемни договори с лечебните заведения
могат да се сключват и с други лечебни заведе-
ния при наличие на свободни помещения, обза-
веждане и апаратура само след сключване на
договорите с лицата по ал. 3.
(6) Имуществото на непреобразуваните пуб-
лични здравни заведения за извънболнична
помощ се управлява от кмета на общината,
упълномощено от него лице или от създадено
от общинския съвет търговско дружество за
стопанисване и управление на собствеността.
Медицинските специалисти, които извършват
извънболнична помощ в помещенията на тези
заведения имат права по ал. 3 и 4.”
§ 11. В чл. 105, ал. 1 се създава изречение
второ:
“Тази разпоредба не се прилага за наемните
договори, сключени по реда на чл. 102, ал. 4.”
§ 12. В чл. 107 думите “в определените в този
раздел срокове” се заличават.
§ 13. В преходните и заключителните разпо-
редби се създава § 14:
“§ 14. (1) Държавните институтски болници
и диагностично-лечебните структури към вис-
шите медицински училища запазват правата и
задълженията си по договорите с висшите ме-
дицински училища за обучение на студенти,
специализанти и докторанти независимо от
преобразуването им в лечебни заведения, до
придобиване на качеството на университетски
болници по предвидения в закона ред, но не по-
късно от 1 юли 2001 г.
(2) При преобразуването на заведенията по
ал. 1 лекарите и стоматолозите, работещи и
като преподаватели в тях, сключват основен
трудов договор с управителния орган на ле-
чебното заведение. Трудовите им правоотно-
шения се уреждат при условията на чл. 123 от
Кодекса на труда.”
Заключителна разпоредба
§ 14. Този закон влиза в сила от деня на об-
народването му в “Държавен вестник”.
Законът е приет от ХХХVIII Народно съб-
рание на 26 юли 2000 г. и е подпечатан с офици-
алния печат на Народното събрание.
Председател на Народното събрание:
Йордан Соколов
44945
УКАЗ № 300
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за животновъдството, приет от ХХХVIII
Народно събрание на 26 юли 2000 г.
Издаден в София на 2 август 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
ЗАКОН
за животновъдството
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда:
1. организацията и управлението на живот-
новъдството;
2. селекцията и репродукцията в животно-
въдството;
3. производството и търговията със селско-
стопански животни, животински и биологични
продукти;
4. статута и дейността на животновъдните
организации;
5. правата и задълженията на физическите
и юридическите лица, свързани с дейностите
по т. 2 и 3.
Чл. 2. Законът има за цел да създаде условия
и предпоставки за:
1. устойчиво развитие на животновъдството
и управление на генетичните ресурси и изпол-
зването им за ефективно производство на жи-
вотински продукти;
2. създаване и съхраняване на популации от
ценни породи селскостопански животни;
3. опазване на околната среда и здравето на
животните и на хората.